open-index/open-wikipedia-markdown huggingface dataset:
২০১৭ নারী ক্রিকেট বিশ্বকাপ বাছাইপর্ব

**২০১৭ আইসিসি মহিলা ক্রিকেট বিশ্বকাপ বাছাইপর্ব** মহিলাদের আন্তর্জাতিক ক্রিকেট প্রতিযোগিতাবিশেষ। এ প্রতিযোগিতাটি ৭ থেকে ২১ ফেব্রুয়ারি, ২০১৭ তারিখ পর্যন্ত শ্রীলঙ্কার রাজধানী কলম্বোয় অনুষ্ঠিত হয়। ইংল্যান্ডে অনুষ্ঠিতব্য ২০১৭ সালের ক্রিকেট বিশ্বকাপ প্রতিযোগিতার চূড়ান্ত পর্ব হিসেবে এ বাছাইপর্ব প্রক্রিয়া চলে। এ প্রতিযোগিতাটি ক্রিকেট বিশ্বকাপ বাছাইপর্বের চতুর্থ আসর এবং প্রথমবারের মতো শ্রীলঙ্কায় অনুষ্ঠিত হয়।

ভারত ও দক্ষিণ আফ্রিকার মধ্যে চূড়ান্ত খেলা অনুষ্ঠিত হয়। খেলায় ভারত ১ উইকেটে জয়ী হয়ে শিরোপা জয় করে। চূড়ান্ত খেলায় অংশগ্রহণকারী দুই দলের সাথে শ্রীলঙ্কা ও পাকিস্তান ২০১৭ সালের ক্রিকেট বিশ্বকাপ খেলার যোগ্যতা অর্জন করে। ক্রিকেট বিশ্বকাপে খেলার যোগ্যতা অর্জনকারী চার দলের সাথে সুপার সিক্স পর্বে খেলার সুবাদে বাংলাদেশ ও আয়ারল্যান্ড দল তাদের ওডিআই মর্যাদা ২০২১ সাল পর্যন্ত ধরে রাখে।

## অংশগ্রহণকারী দেশ

দশটি দল অংশ নিচ্ছে। তন্মধ্যে একদিনের আন্তর্জাতিকের মর্যাদা পাওয়ায় বাংলাদেশ ও আয়ারল্যান্ড দল স্বয়ংক্রিয়ভাবে অংশ নেয়। অন্যদিকে বাদ-বাকী আটটি দলের মধ্যে রয়েছে আইসিসি মহিলা চ্যাম্পিয়নশীপের নিচের দিকের চার দল ও আঞ্চলিক পর্যায়ের বিজয়ী চাল দল। বিশ্বকাপে বাছাইপর্বের শীর্ষ চার দল বিশ্বকাপে খেলার যোগ্যতা অর্জন করবে।

#  (আইসিসি মহিলা চ্যাম্পিয়নশীপের নিচের ৪ দলের একটি)
#  (আইসিসি মহিলা চ্যাম্পিয়নশীপের নিচের ৪ দলের একটি)
#  (আইসিসি মহিলা চ্যাম্পিয়নশীপের নিচের ৪ দলের একটি)
#  (আইসিসি মহিলা চ্যাম্পিয়নশীপের নিচের ৪ দলের একটি)
#  (ওডিআই মর্যাদা পাওয়ায় স্বয়ংক্রিয়ভাবে যোগ্যতা অর্জন)
#  (ওডিআই মর্যাদা পাওয়ায় স্বয়ংক্রিয়ভাবে যোগ্যতা অর্জন)
#  (আফ্রিকা অঞ্চল থেকে যোগ্যতা অর্জন)
#  (এশিয়া অঞ্চল থেকে যোগ্যতা অর্জন)
#  (পূর্ব এশিয়া-প্রশান্ত মহাসাগরীয় অঞ্চল থেকে যোগ্যতা অর্জন)
#  (ইউরোপ অঞ্চল থেকে যোগ্যতা অর্জন)

## দলীয় সদস্য
২৪ জানুয়ারি, ২০১৭ তারিখে আন্তর্জাতিক ক্রিকেট কাউন্সিল (আইসিসি) সকল দলের সদস্যদের তালিকার বিষয়ে নিশ্চিত হয়।

## খেলার ধরন
প্রতিযোগিতায় দশ দল শুরুতে দুই গ্রুপে বিভক্ত হয়ে খেলবে। প্রত্যেক গ্রুপে শীর্ষ তিন দল সুপার সিক্স পর্বে খেলবে ও পরবর্তী বিশ্বকাপ পর্যন্ত ওডিআই মর্যাদা উপভোগ করবে। সুপার সিক্সের শীর্ষ চার দল পরবর্তী বিশ্বকাপে খেলার যোগ্যতা লাভ করবে। তাস্বত্ত্বেও বিশ্বকাপের বাছাইপর্বের বিজয়ী নির্ধারণে চূড়ান্ত খেলার আয়োজন করা হবে। ডিসেম্বর, ২০১৬ সালে আইসিসি খেলার সময়সূচী ও প্রতিযোগিতার ধরন বিষয়ে প্রকাশ করে।

## প্রথম পর্ব
### এ গ্রুপ

----

----

----

----

----

----

----

----

----

### বি গ্রুপ

----

----

----

----

----

----

----

----

----

## সুপার সিক্স পর্ব

----

----

----

----

----

----

----

----

## চূড়ান্ত খেলা

## তথ্যসূত্র

## বহিঃসংযোগ
* ইএসপিএন ক্রিকইনফোয় প্রতিযোগিতার প্রধান পাতা

বিষয়শ্রেণী:২০১৭ নারী ক্রিকেট বিশ্বকাপ
বিষয়শ্রেণী:২০১৭-এ নারী ক্রিকেট
বিষয়শ্রেণী:২০১৭-এ শ্রীলঙ্কান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:নারী ক্রিকেট বিশ্বকাপ
বিষয়শ্রেণী:নারীদের একদিনের আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কায় আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কায় মহিলাদের ক্রিকেট
লিও'স ফরচুন

***লিও'স ফরচুন*** (লিওর ভাগ্য) একটি ভিডিও গেম যা আইওএস, এনড্রয়েড, উইন্ডোজ ফোন এবং অ্যামাজন অ্যাপ স্টোরের জন্যে নির্মাণ করেছে ১৩৩৭ & সেনরি এলএলসি। গেমের নামচরিত্র একটি গোঁফওয়ালা নরম লোমশ বল (ফ্লাফ বল) রলি-পলি যে গাঢ় পূর্ব ইউরোপীয় উচ্চারণে ইংরেজি বলে। তার লক্ষ্য হলো তার হারানো ধনসম্পদ স্বর্ণমুদ্রারূপে পুনরুদ্ধার করা। খেলোয়াড় লিওপোল্ডকে নিয়ে চলেন ২.৫ মাত্রিক প্ল্যাটফর্ম লেভেলে। এপর্যন্ত তাতে লেভেল আছে ২৪টি (+ বোনাস), ৫টি পরিচ্ছেদে বিন্যস্ত।

মোবাইল ডিভাইসগুলোতে গেমটি ছাড়া হয় ২০১৪ সালের ২৩ এপ্রিল, মাইক্রোসফট উইন্ডোজ, ম্যাক ওএস এবং প্লেস্টেশন ৪ সংস্করণগুলো ছাড়া হয় ২০১৫-র ৮ই সেপ্টেম্বর।

## সমালোচনামূলক প্রতিক্রিয়া
মেটাক্রিটিক ২২ জন সমালোচকের আলোচনার ভিত্তিতে  গেমটিকে ৮৪% রেটিং দিয়েছে।

## তথ্যসূত্র

## বহিঃসংযোগ
* 

বিষয়শ্রেণী:২০১৪-এর ভিডিও গেম
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:আইওএস গেমস
বিষয়শ্রেণী:ম্যাকওএস গেমস
বিষয়শ্রেণী:প্ল্যাটফর্ম গেমস
বিষয়শ্রেণী:প্লেস্টেশন ৪ গেমস
বিষয়শ্রেণী:উইন্ডোজ গেম
বিষয়শ্রেণী:উইন্ডোজ ফোন গেম
বিষয়শ্রেণী:এক্সবক্স ওয়ান গেমস
বিষয়শ্রেণী:আইওএস গেম
বিষয়শ্রেণী:ম্যাক ওএসের গেম
বিষয়শ্রেণী:একক খেলোয়াড় ভিডিও গেম
আনোয়ার হোসেন (ক্রিকেটার)

*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

**মোহাম্মদ আনোয়ার হোসেন** (জন্ম: ১০ ডিসেম্বর, ১৯৮৩) ঢাকার লালবাগে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন ‘পিজু’ ডাকনামে পরিচিত **আনোয়ার হোসেন**। ঘরোয়া ক্রিকেটে ঢাকা বিভাগ ও ঢাকা মেট্রোপলিসের পক্ষেও খেলেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন। ২০০২ সালে বাংলাদেশের পক্ষে একটিমাত্র টেস্ট ও একটিমাত্র ওডিআইয়ে অংশ নেয়ার সুযোগ পেয়েছেন।

## খেলোয়াড়ী জীবন
২০০০-০১ মৌসুমে ঢাকা বিভাগের পক্ষে প্রথম-শ্রেণীর ক্রিকেটে সর্বপ্রথম অংশ নেন। ১৪ বছর বয়সে সকলের নজর কাড়েন। বঙ্গবন্ধু জাতীয় স্টেডিয়ামে ভারতীয় বোলারদের অনুশীলনীতে তিনি উইকেট রক্ষণের দায়িত্বে ছিলেন। শচীন তেন্ডুলকর এই ক্ষুদে উইকেট-রক্ষকের ক্রীড়াশৈলীতে অভিভূত হন।

৩ ডিসেম্বর, ২০০২ তারিখে সফরকারী ওয়েস্ট ইন্ডিজের বিপক্ষে ওডিআই অভিষেক ঘটে তার। সিরিজের তৃতীয় ওডিআইয়ে অভিষেক ঘটিয়ে খেলায় তিনি দুই ঘণ্টারও অধিক সময় অতিবাহিত করে মূল্যবান ৪২ রান তুলেন। ফলশ্রুতিতে ৮ ডিসেম্বর, ২০০২ তারিখে একই দলের বিপক্ষে তার টেস্ট অভিষেক ঘটে। ঢাকায় অনুষ্ঠিত ঐ টেস্টে নিজস্ব সর্বোচ্চ ১২ রান তোলেন। দলে তিনি খুবই কম প্রভাব ফেলেন ও আর কখনো জাতীয় দলে খেলার সুযোগ পাননি। তিনিসহ আরও অনেক উইকেট-রক্ষকই বাংলাদেশের তৎকালীন ১নং উইকেট-রক্ষক খালেদ মাসুদের ক্রীড়াশৈলীর কাছে ম্লান হয়ে যায়। এটিই তার একমাত্র টেস্ট ছিল যা তাকে এক টেস্টের বিস্ময়কারীর তালিকায় অন্তর্ভুক্ত করে।

## তথ্যসূত্র

## আরও দেখুন
* আনোয়ার হোসেন মনির
* ঢাকা বিভাগ ক্রিকেট দল
* এক টেস্টের বিস্ময়কারী
* বাংলাদেশী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিভাগের ক্রিকেটার
বিষয়শ্রেণী:ঢাকা মেট্রোপলিশের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী উইকেট-রক্ষক
বিষয়শ্রেণী:উইকেট-রক্ষক
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
মোরশেদ খান

**মোরশেদ খান** (জন্ম ৮ আগস্ট ১৯৪০) হলেন একজন বাংলাদেশী রাজনীতিবিদ ও সংসদ সদস্য। তিনি ২০০১ থেকে ২০০৬ পর্যন্ত বাংলাদেশ সরকারের বিএনপি থেকে পররাষ্ট্র মন্ত্রী ছিলেন। এছাড়াও তিনি বাংলাদেশের একজন সফল ব্যবসায়ী। সিটিসেল, প্যাসিফিক মোটরস, আরব বাংলাদেশ ব্যাংক সহ অনেক প্রতিষ্ঠানে তার বিনিয়োগ ও সম্পত্তি রয়েছে।

## প্রাথমিক জীবন
মোরশেদ খান ১৯৪০ সালের ৮ আগস্ট চট্টগ্রামে জন্মগ্রহণ করেন। প্রাথমিক ও মাধ্যমিক শিক্ষা চট্টগ্রামেই অর্জন করেন। ১৯৬২ সালে তিনি জাপানের টোকিও কৃষি ও প্রযুক্তি বিশ্ববিদ্যালয়ে ভর্তি হন এবং অর্থনীতিতে স্নাতক ও স্নাতকোত্তর সম্পন্ন করেন। এছাড়াও তিনি সোফিয়া বিশ্ববিদ্যালয় থেকে স্নাতকোত্তর ডিপ্লোমা ইন-ইন্ডাস্ট্রিয়াল ম্যানেজমেন্টে পড়াশোনা করেন।
## রাজনৈতিক জীবন
মোরশেদ খানের পরিবার ছিল একটি প্রভাবশালী রাজনৈতিক পরিবার। তিনিও পারিবারিকভাবেই রাজনীতিতে জড়িয়ে পড়েন ও বিএনপিতে যোগ দেন। ১৯৮৬ সালে তিনি প্রথম সংসদ সদস্য নির্বাচিত হন। এরপর তিনি আরও তিনবার (ফেব্রুয়ারি ১৯৯৬, জুন ১৯৯৬ ও ২০০১) সংসদ সদস্য নির্বাচিত হয়েছিলেন। তিনি ১৯৯২ থেকে ১৯৯৬ পর্যন্ত পূর্ণমন্ত্রীর পদমর্যাদায় প্রধানমন্ত্রীর বিশেষ দূত ছিলেন এবং একই সাথে বাংলাদেশ স্পেশাল কমিটি অন ফরেন অ্যাফেয়ার্স-এর চেয়ারম্যানও ছিলেন। মোরশেদ খান ২০০১-২০০৬ সাল পর্যন্ত বাংলাদেশ সরকারের পররাষ্ট্র মন্ত্রীর দ্বায়িত্ব পালন করেন।

মোরশেদ ৫ নভেম্বর ২০১৯ সালে বিএনপির মহাসচিব মির্জা ফখরুল ইসলাম আলমগীরের মাধ্যমে কারাবন্দী খালেদা জিয়ার কাছে পদত্যাগপত্র পাঠিয়ে দলের সকল পদবীসহ সাধারণ সদস্যপদ থেকে নিজেকে প্রত্যাহার করে নেন। 

## সমালোচনা
মোরশেদ দম্পতি ও তার ছেলের বিরুদ্ধে অর্থ পাচারের অভিযোগে ২০১৩ সালের ৩১ ডিসেম্বর রমনা থানায় মামলা দায়ের করে দুদক। মামলার প্রেক্ষিতে বাংলাদেশের ৪টি ব্যাংক হিসাবের মাধ্যমে দেশের বাইরে ৩২১ কোটি  টাকা পাচারের অভিযোগ তদন্তে মোর্শেদ খানের ছেলে ফয়সাল খানকে জিজ্ঞাসাবাদের জন্য ২০১৮ সালের ২০ সেপ্টেম্বর তলব করা হয়।

মামলায় বলায় মোরশেদ খানের প্রতিষ্ঠান ফারইস্ট টেলিকম লিমিটেডের মাধ্যমে মোট ১১টি বিভিন্ন ধরনের ব্যাংক হিসাব ব্যবহার করে মোট ৩২১ কোটি সাত লাখ ৫৩ হাজার ৩৫৯ টাকা দেশের বাইরে পাচার করেছেন।

মামলায় মোরশেদ খান এবং তার ছেলে ফয়সাল মোরশেদ খানের নামে হংকংয়ের স্ট্যান্ডার্ড চার্টার্ড ব্যাংকের হিসাব বন্ধে নিম্ন আদালতের দেয়া রায় ১৮ নভেম্বর ২০১৯ সালে হাইকোর্টের বিচারপতি ওবায়দুল হাসান ও বিচারপতি একেএম জহিরুল হক সমন্বয়ে গঠিত হাইকোর্টের দ্বৈত বেঞ্চ বহাল রাখেন। তাদের টেলিকম সিটিসেল প্রতিষ্ঠানটি ২০১৬ সালের ২০ অক্টোবর বিটিআরসি এর কার্যক্রম পুরোপুরি বন্ধ করে দেয়। পরে  ৩ নভেম্বর সুপ্রিম কোর্টের নির্দেশে সিটিসেলের তরঙ্গ আবার খুলে দেওয়া হলেও যা ৬ নভেম্বর আবার বন্ধ করা হয়।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পররাষ্ট্রমন্ত্রী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:টোকিও কৃষি ও প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী ব্যবসায়ী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশী মুসলিম
ইউরি ওগানেসিয়ান

**ইউরি সোলাকোভিখ ওগানেসিয়ান** (,  ; জন্ম ১৪ এপ্রিল ১৯৩৩) ।তিনি একজন রাশিয়ান পারমাণবিক পদার্থবিদ. ওগানেসিয়ানকে সবচেয়ে ভারি মৌল গবেষক বলে বিবেচনা করা হয়। তিনি এবং তার দল পর্যায় সারণীর সবচেয়ে ভারি মৌল আবিষ্কার করেন.

## কর্মজীবন
২৮ বছর বয়সে, তিনি দাবনায় Joint Institute for Nuclear Research এর Georgy Flyorov (Flerov) দলে যোগদান করেন।

ওগানেেসিন Flerov Laboratory of Nuclear Reactions (FLNR) এর বৈজ্ঞানিক দলের প্রধান ছিলেন। 

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাসায়নিক মৌল আবিষ্কারক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
কপটতা

থাম্ব|<font style="background-color: transparent;">একটি দুই মুখওয়ালা কপটঃ চিনের সম্রাজ্ঞী Cixi(1835-1908)</font>
**কপটতা** হল পুণ্য বা সাধুচরিত্রের এমন মিথ্যার বহিঃপ্রকাশ, যেখানে ধর্ম বা নৈতিকতার সাপেক্ষে আসল চরিত্র বা প্রবৃত্তিকে গোপন রাখা হয়। 

সাধারণ অর্থে মিথ্যা,ভন্ডামি,কৃত্রিমতা এসবকে কপটতা বলে গণ্য হয়। এ এমন একটি  কাজ যেখানে কেউ এমন আচরণ করে অন্যে যার নিন্দা করে। তিক মনোবিজ্ঞানে এটি নিজের বলা নৈতিক  নিয়ম নীতি মান্য করার ব্যর্থতা । ব্রিটিশ রাজনৈতিক দার্শনিক ডেভিড রান্সিম্যান এর মতে,"আরও অন্যান্য প্রকার কপটতার মধ্যে রয়েছে নিজে কোন কিছু না জেনেও তা জানার ভান করা,  এমন ধারাবাহিকতার দাবি করা যাতে সে দৃঢ় নয় ,এমন আনুগত্যের দাবি করা যা সে পোষণ করে না ।"

আমেরিকান রাজনৈতিক সাংবাদিক মাইকেল গার্সন বলেন, "রাজনৈতিক ভণ্ডামি হল মুখোশের সচেতন ব্যবহার, যাতে জনগণ কে বোকা বানানো যায় এবং রাজনৈতিক স্বার্থ হাসিল করা যায় ।

কপটতা সম্বন্ধে মানব ইতিহাসের শুরু থেকেই লোক জ্ঞান এবং প্রবাদ-প্রবচন,বাগধারা ইত্যাদির বিষয় ছিল । ১৯৮০ এর দশক থেকে এটি ব্যাপকভাবে আচরনগত অর্থনীতি , চৈতন্য বিজ্ঞান ,সভ্যতা সম্পর্কিত মনোবিজ্ঞান , সিদ্ধান্ত গ্রহণ ,নৈতিকতা ,বিবর্তনসংক্রান্ত মনোবিজ্ঞান ,নৈতিক মনোবিজ্ঞান , রাজনৈতিক মনোবিজ্ঞান , রাজনৈতিক সমাজবিজ্ঞান ,ইতিবাচক সমাজবিজ্ঞান ,সামাজিক মনবিজ্ঞান ,সমাজবিজ্ঞান ইত্যাদি গবেষণার প্রধান বিষয় হিসেবে বিবেচিত হয় ।  কপটতার আরবি শব্দ নিফাক।

## ব্যুৎপত্তিগত অর্থ
কপটতা শব্দটি গ্রিক শব্দ ὑυπόκρισις (হিপোক্রিসিস), থেকে এসেছে।যার অর্থ "ঈর্ষান্বিত","নাট্যাভিনয়","অভিনয়","ভীরু", অথবা "ভণ্ডামি"। কপট শব্দটি গ্রিক শব্দ ὑποκριτής(প্রক্রিতিস) থেকে এসেছে । যা υποκρίνομαι (hypokrinomai κρίση, "judgment" »κριτική (kritikē), "critics") এর সাথে সম্পর্কযুক্ত ভাববাচক বিশেষ্য । সম্ভবত একজন অভিনেতার নাট্যের ভাষা এই ধরনের ব্যখ্যা বা অনুমানের জন্য দায়ী । বিকল্পভাবে বলা যায় শব্দটি গ্রিক উপসর্গ hypo-,যার অর্থ "নিচে", এবং ক্রিয়া krinein, যার অর্থ "টালা বা সিদ্ধান্ত নেয়া"।এভাবে শব্দটির আসল অর্থ ঊহ্য করে কোনকিছু টালার বা সিদ্ধান্ত নেয়ার অক্ষমতা । ঊহ্য এই অর্থে যে এটি কার নিজের বিশ্বাস এবং অনুভূতির সাথে সম্পর্কযুক্ত এবং এটি শুধু শব্দটির সমসাময়িক অর্থকেই নির্দেশ করে।

পক্ষান্তরে hypokrisis নির্দেশ করে যেকোনো ধরনের প্রকাশ্য অভিনয় (এতে বক্তৃতাদানও অন্তর্ভুক্ত)

## আরও দেখুন
* মুনাফিক
* যিন্দিক

## তথ্যসূত্র

বিষয়শ্রেণী:কপটতা
বিষয়শ্রেণী:মনোবিজ্ঞান
বিষয়শ্রেণী:সবিচার চিন্তনের প্রতিবন্ধকতা
বিষয়শ্রেণী:পক্ষপাতিত্ব
বিষয়শ্রেণী:সংজ্ঞানাত্মক অনৈক্য
বিষয়শ্রেণী:ছলনা
বিষয়শ্রেণী:নৈতিক মনোবিজ্ঞান
ভোপাল জংশন রেলওয়ে স্টেশন

**ভোপাল জংশন রেলওয়ে স্টেশন** (স্টেশন কোড: বিপিএল) ভারতের অন্যতম একটি রেলওয়ে জংশন৷ এটি ভারতের মধ্য প্রদেশের রাজধানী শহর ভোপাল এর প্রধান রেলওয়ে স্টেশন৷ সাচির একটি গুরুত্বপূর্ণ বৌদ্ধ স্তুপা স্টেশনটি হতে প্রায় ৪০ কিলোমিটার(২৫ মাইল) দূরে অবস্থিত৷ প্রতি বছর নেপাল, চীন, থাইল্যান্ড, মালয়েশিয়া, জাপান এবং মায়ানমার হতে বহু তীর্থযাত্রী স্তুপাটি দর্শন করতে আসে৷ ভোপাল জংশন রেলওয়ে স্টেশনটি এসব তীর্থযাত্রীদের যাতায়াতের সংযোগস্থল হিসাবে কাজ করে৷

## নির্মাণ
স্টেশনটি ১৯১০ সালে নির্মিত হয়৷ শহরটির দ্বিতীয় স্টেশন(ভোপাল হবিগঞ্জ) ১৯৭৫ সালে নির্মিত হয় এবং এটি তৎকালীন প্রধানমন্ত্রী ইন্দিরা গান্ধী উদ্বোধন করেন৷ পরবর্তীতে অবশ্য ভোপাল শহরে আরও চারটি রেলওয়ে স্টেশন নির্মিত হয়৷

শহরটিতে সর্বমোট ছয়টি রেলওয়ে স্টেশন রয়েছে৷

ভোপাল জংশন রেলওয়ে স্টেশন এবং ভোপাল হবিগঞ্জ স্টেশনকে আরও ৪৭ টি রেলওয়ে স্টেশনের পাশাপাশি ওয়ার্ল্ড ক্লাস রেলওয়ে স্টেশন হিসাবে গড়ে তোলার জন্য নির্বাচিত করা হয়েছে৷ ভোপাল জংশন রেলওয়ে স্টেশন এবং ভোপাল হবিগঞ্জ স্টেশন দুটি ইতিমধ্যেই আইএসও ৯০০১:২০০০ সনদ লাভ করেছে৷
## অবস্থান
স্টেশনটি শহরটির কেন্দ্র হতে প্রায় ৯ কিলোমিটার(৫.৬ মাইল) এবং ভোপাল হবিগঞ্জ হতে ৭ কিলোমিটার(৪.৩ মাইল) দূরে অবস্থিত৷
## গঠনশৈলী
স্টেশনটিতে ৬ টি প্লাটফর্ম রয়েছে৷ অন্যান্য সুবিধার পাশাপাশি স্টেশনটিতে অনেকগুলো ওয়েটিং হল, রিফ্রেশমেন্ট সেন্টার, প্যাসেঞ্জার টিকেট কাউন্টার, টিকেট ভেন্ডিং মেশিন, কার পার্কিং, যোগাযোগ সুবিধা, সেনিটারি সুবিধা এবং যাত্রীদের নিরাপত্তার লক্ষ্যে সরকারি রেলওয়ে পুলিশ ফোর্স নিয়োজিত রয়েছে৷
## সার্ভিস
ভোপাল জংশন রেলওয়ে স্টেশনটি প্রধান দিল্লি-চেন্নাই রুটের উপর অবস্থিত, যেখানে ২০০ টিরও অধিক ডেইলি ট্রেন এবং সপ্তাহে ৩৮০ টিরও অধিক ট্রেন থামে৷ ভোপাল জংশনের উত্তরে বিনা জংশন, দক্ষিণে রয়েছে ইতারসি জংশন৷ অপরদিকে একটি ট্র্যাকের মাধ্যমে পশ্চিমে এটি উজ্জাইন জংশন, রত্লম জংশন এবং আহমেদাবাদ জংশনের সাথে যুক্ত৷ এছাড়াও ইন্ডোর ও দিওয়াস জংশনের কিছু অংশের সাথেও যুক্ত৷
## ট্রেনসমূহ
ভোপাল শহর ভারতের দ্রুততম ট্রেন ভোপাল শতাব্দি এক্সপ্রেস এবং একই সাথে ভারতের অ্ন্যতম দ্রুততম মেইল এক্সপ্রেস ট্রেন এর চলাচল স্থান৷ আইএও সনদপ্রাপ্ত দ্রুততম মেইল এক্সপ্রেস ট্রেনটি হল শান-ই-ভোপাল৷ অপরদিকে সম্প্রতি ঘোষিত ভোপাল-ইন্ডোর এসি ডাবল ডেকার ইন্টারসিটি এক্সপ্রেস ও ভোপাল-ইন্ডোর এসি ডাবল ডেকার নন স্টপ এক্সপ্রেস চালু হলে তা হবে যথাক্রমে ভারতের মধ্য প্রদেশ ও ছত্রিশগড়ে চালু হওয়া প্রথম এসি ডাবল ডেকার ট্রেন ও নন-স্টপ পয়েন্ট টু পয়েন্ট ট্রেন৷
## স্টেশন দিয়ে চলাচলকৃত ট্রেন
ভোপাল জংশনের অবস্থানটা এমন যে ভারতের প্রায় সব প্রদেশেরই ট্রেন(হিমাচল, আসাম এবং উত্তর-পূর্ব ব্যতীত) এখানে পাওয়া যায়৷ স্টেশনটিতে পাঁচ জোড়া রাজধানী এক্সপ্রেস, দুই জোড়া গরীবরথ এক্সপ্রেস, শতাব্দী এক্সপ্রেস, দুরন্ত এক্সপ্রেস এবং ২১০ জোড়া এক্সপ্রেস ও ১৩ জোড়া প্যাসেঞ্জার ট্রেন থামে৷

## তথ্যসূত্র

## বহিঃসংযোগ

বিষয়শ্রেণী:ভোপাল জেলার রেলওয়ে স্টেশন
বিষয়শ্রেণী:১৯১০-এ চালু রেলওয়ে স্টেশন
আহমেদুর রহমান

**আহমেদুর রহমান** (জন্ম: অজানা - মৃত্যু: ১৮ জুন, ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আহমেদুর রহমানের জন্ম চট্টগ্রাম জেলার বোয়ালখালী উপজেলার পশ্চিম কধুরখিল গ্রামে। তার বাবার নাম আবদুল আলী এবং মায়ের নাম আমাতুন নূর বেগম। তার স্ত্রীর নাম হোসনে আরা বেগম। তার দুই ছেলে ও সাত মেয়ে। 

## কর্মজীবন
ইপিআরে চাকরি করতেন আহমেদুর রহমান। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। ইপিআরের ৪ উইংয়ের সৈনিক হিসেবে চুয়াডাঙ্গা জেলার সীমান্তবর্তী যাদবপুরে কর্মরত ছিলেন আহমেদুর রহমান। ২৭ মার্চ এ ক্যাম্প পরিদর্শনে আসেন অবাঙালি অফিসার ক্যাপ্টেন সাদেক। ক্যাম্পে বাংলাদেশের মানচিত্রখচিত লাল সবুজ পতাকা দেখে তিনি সৈনিকসহ অন্যান্যদের খুব বকাবকি করেন। এতে প্রতিবাদ করায় সেখানে সিপাহি আশরাফকে ক্যাপ্টেন সাদেক সঙ্গে সঙ্গে গুলি করেন। পরবর্তীতে কোম্পানি কমান্ডার ছিলেন সুবেদার মজিদ মোল্লার নির্দেশে আহমেদুর রহমানসহ ক্যাপ্টেন সাদেককে লক্ষ্য করে গুলি করেন। সঙ্গে সঙ্গে মারা যান ক্যাপ্টেন সাদেক।

## মুক্তিযুদ্ধে ভূমিকা
১৯৭১ সালের ৩ অক্টোবর যশোর জেলার চৌগাছা উপজেলার অন্তর্গত বরণী এলাকায় মুক্তিযোদ্ধারা খবর পেলেন পাকবাহিনী সেখানে ঘাঁটি গেড়েছে। খবর পাওয়া মাত্রই মুক্তিযোদ্ধারা বরণীর উদ্দেশ্যে রওনা দেন। তখন এ দলের কমান্ডার ছিলেন নাজমুল হুদা (বীর বিক্রম)। মুক্তিযোদ্ধারা সেখানে ভোর তিনটার সময় অ্যামবুশ করেন। তারপর কমান্ডারের নির্দেশের জন্য অপেক্ষা করতে থাকেন। নির্দেশ পাওয়ার পর সকাল ৬টায় আক্রমণ শুরু করেন মুক্তিযোদ্ধারা। শত্রুদের পক্ষ থেকেও গুলি আসতে থাকে। হঠাৎ আক্রমণে শত্রুরা বিশৃঙ্খল হয়ে পড়ে। ৩০ জনের মতো মুক্তিযোদ্ধা ছিল সেখানে কিন্তু শত্রু ছিল অনেক। আড়াই ঘণ্টার মতো যুদ্ধ হয়। এ যুদ্ধে আহমেদুর রহমান আহত হন। গোলার টুকরা তার ঊরুতে লাগে। আহত হওয়া সত্ত্বেও তিনি যুদ্ধ চালিয়ে যান। পাকিস্তানি সেনা যেহেতু সংখ্যায় অনেক বেশি, তারা চারদিক থেকে মুক্তিযোদ্ধাদের ঘিরে ফেলার চেষ্টা করে।
আহমেদুর রহমানসহ একদল মুক্তিযোদ্ধা গভীর রাতে ভারত থেকে সীমান্ত অতিক্রম করে বাংলাদেশের ভেতরে আসেন। তারা সীমান্তসংলগ্ন এক গ্রামে ফাঁদ পাতলেন। তারপর তারা অপেক্ষা করতে থাকলেন পাকিস্তানি সেনাদের জন্য। আক্রমণ শুরুর পর প্রচণ্ড পাল্টা আক্রমণে মুক্তিযোদ্ধারা বেশ ঝুঁকির মধ্যে পড়ে যান। আহমেদুর রহমানসহ কয়েকজন মনোবল ও সাহস হারালেন না। বীরত্বের সঙ্গে পাকিস্তানিদের আক্রমণ মোকাবিলা করতে থাকলেন। তাঁদের বীরত্ব ও সাহসে উজ্জীবিত হলেন সহযোদ্ধারা। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৬-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:চট্টগ্রাম জেলার মুক্তিযোদ্ধা
জাপানে সমকামিতা

প্রাচীন যুগ থেকেই জাপানে দু'জন পুরুষের মধ্যে যৌন সংসর্গের প্রচলন রয়েছে। পশ্চিমা গবেষকরা জাপানকে সমকামিতার জন্য প্রাচীনকাল থেকেই 'প্রসিদ্ধ' দাবি করেন। আধুনিক যুগের সূচনাকালে জাপানে যৌনতা নিয়ন্ত্রণ বিষয়ক কঠোর আইন ছিল। পায়ুসংসর্গ আইনের মাধ্যমে নিষিদ্ধ করা হয় ১৮৭২ সালে, তবে ১৮৮০ সালে এই আইনটি উঠিয়ে দেওয়া হয় এবং বর্তমানে জাপানে পুরুষ ও নারী উভয়ের জন্যেই সমকামিতা বৈধ।

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:জাপানে যৌনতা
লাকী ইনাম

**লাকী ইনাম** (জন্ম সেপ্টেম্বর ৬, ১৯৫২) হলেন একজন বাংলাদেশি নাট্য ব্যক্তিত্ব ও বাংলাদেশ শিশু একাডেমির চেয়ারম্যান। তিনি হুমায়ূন আহমেদের *বহুব্রীহি*, *অয়োময়* ও *[[কোথাও কেউ নেই]]* নাটকে অভিনয় করে পরিচিতি অর্জন করেন। নাট্য অভিনয়ে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## কর্মজীবন
লাকি ইনাম ২৫ সেপ্টেম্বর ২০১৯ সাল থেকে  বাংলাদেশ শিশু একাডেমির চেয়ারম্যান হিসেবে কর্মরত রয়েছেন। তিনি ১৯৭২ সালে "নাগরিক নাট্য সমুদ্র" নাট্য দলে যোগ দেন এবং তার অভিনয় জীবন শুরু করেন। ১৯৮৭ সালে তিনি প্রথম নাটক করেন পিযুষ বন্দ্যোপাধ্যায়ের সাথে। নাটকটির নাম ছিল "অনুভবে অনুভূতি"। তার বিখ্যাত কিছু চরিত্র ছিল শরমার "কণা", নুরুলদিনের সারাজীবন এ "আম্বিয়া", বহুব্রীহিতে "জনাবা ইশা", আওময়তে "বারা বউ"।

ইনাম বর্তমানে "নাগরিক নাট্যাঙ্গনের" সাধারণ সভাপতি। তিনি কিছু মঞ্চনাটকও পরিচালনা করেছেন। এর মধ্যে উল্লেখযোগ্য "আমি বীরাঙ্গনা বলছি", "শারমা", "প্রাগৈতিহাসিক", "সেইসব দিনগুলি", "বিদেহ" এবং "মুক্তির উপায়"।  তিনি কিছু টেলিভিশন ধারাবাহিক নাটক পরিচালনা করেছেন। যেমন "আমাদের আনন্দ বাড়ি"। এই নাটকটি ইনামুল হকের উপন্যাস "গৃহবাসী গল্প" ও "শেষ রক্ষার" ওপর ভিত্তি করে বানানো।

মঞ্চ নাটকে অসাধারণ কৃতিত্বের জন্য ইনাম ১৯৮৪ সালে "এওয়ার্ড অব অনার" পুরস্কার লাভ করেন এবং বাংলাদেশ শিল্পকলা একাডেমী হতে ‘শিল্পকলা পদক ২০১৪’ লাভ করেন।

লাকী ইনামের ৬০তম জন্মদিন উপলক্ষ্যে, ২০১২ সালে, নাগরিক নাট্যঙ্গন এবং বাংলাদেশ শিল্পকলা একাডেমী ঢাকার জাতীয় নাট্যমঞ্চে ছয়দিনব্যাপী মঞ্চ নাটক প্রদর্শন করে।

লাকী ইনাম জাতীয় শিশু কিশোর সংগঠন বঙ্গবন্ধু শিশু কিশোর মেলা’র প্রতিষ্ঠাতা উপদেষ্টা। উল্লেখ্য, ১৯৯০ সালের ৩ আগস্ট জাতির পিতা বঙ্গবন্ধু শেখ মুজিবুর রহমানের নামে এদেশের একমাত্র জাতীয় শিশু কিশোর সংগঠন প্রতিষ্ঠিত হয়। প্রতিষ্ঠালগ্ন থেকে লাকী ইনাম এই সংগঠনের সাথে জড়িত হন এবং শিশু কিশোরদের প্রতিভা বিকাশে কাজ করেন।

## ব্যক্তিগত জীবন
ইনাম মঞ্চ নাট্য ব্যক্তিত্ব ইনামুল হককে বিয়ে করেছেন। তাদের দুটি মেয়ে রয়েছে তাদের নাম হৃদি হক এবং প্রৈতি হক।

## তথ্যসূত্র

## বহিঃসংযোগ

* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:শিল্পকলা পদক বিজয়ী
বিষয়শ্রেণী:রংপুর জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী থিয়েটার পরিচালক
বিষয়শ্রেণী:একুশে পদক বিজয়ী
পাশ্চাত্য ধ্রুপদি সংগীত

থাম্ব|মুলত সঙ্গীত এখান থেকেই আরম্ভ হয়েছে. মানুশকে মনে আনন্দ দেয়ার নামই সঙ্গীত আর সূর করে বাদ্য বাজিয়ে  ঙ্গীতের কথা বুঝানোর নামই ক্লাসিক্যাল সঙ্গীত.
**ধ্রুপদী সঙ্গীত**, মূলতঃ পাশ্চাত্য সংগীত প্রথা, ধর্মনিরপেক্ষতা ইত্যাদি বিষয়গুলো নিয়েই গড়ে উঠেছে। যদিও ১৭৫০ থেকে ১৮২০ সালকে ক্ল্যাসিকেল (উচ্চাঙ্গ বা শাস্ত্রীয়) যুগ হিসেবে গণ্য করা হয়, তবুও এই নিবন্ধটিতে বিগত ১১ শ’শতকের সময় থেকে বর্তমান সময় অব্দি ক্ল্যাসিকেল (উচ্চাঙ্গ বা শাস্ত্রীয়)সঙ্গীতের বিভিন্ন সময়কাল নিয়ে বিস্তর আলোচনা করা হলো।

এই ঐতিহ্যের কেন্দ্রীয় নিয়ম ১৫৫০ এবং ১৯০০ সাল এর মধ্যে সংহিতাবদ্ধ ওঠে, যা সাধারণ অনুশীলন সময়কাল হিসাবে পরিচিত।
পাশ্চাত্য শিল্প সঙ্গীতের প্রধান সময় বিভাজন নিম্নরূপঃ

* প্রাথমিক সময়কালঃ
# মধ্যযুগীয় (৫০০-১৪০০)
# রেনেসাঁ (১৪০০-১৬০০)
# বারোক (১৬০০-১৭৫০)

* সাধারণ অনুশীলন কালঃ
# বারোক (১৬০০-১৭৫০)
# ধ্রুপদী (১৭৫০-১৮২০)
# রোমান্টিক (১৮০৪-১৯১০)

* ২০শ শতাব্দী (১৯০১-২০০০)
# আধুনিক (১৮৯০-১৯৩০)
# উচ্চ আধুনিক (১৯৫০-১৯৬৯)
# সমসাময়িক (১৯৪৫/১৯৭৫- বর্তমান)

## তথ্যসূত্র

## বহিঃসংযোগ

বিষয়শ্রেণী:ইউরোপীয় সঙ্গীত
বিষয়শ্রেণী:ধ্রুপদী সঙ্গীত
বিষয়শ্রেণী:সঙ্গীতের ইতিহাস
বিষয়শ্রেণী:পাশ্চাত্য ধ্রুপদী সঙ্গীত
বিষয়শ্রেণী:সঙ্গীত ইতিহাস
সৈয়দ নইমুদ্দিন

থাম্ব|সৈয়দ নইমুদ্দিন|right
**সৈয়দ নইমুদ্দিন** একজন ভারতীয় ফুটবল প্রশিক্ষক ও প্রাক্তন ফুটবলার। তিনি ১৯৭০ এশিয়ান গেমসে ব্রোঞ্জজয়ী ভারতীয় ফুটবল দলের অধিনায়ক ছিলেন। উনি ১৯৭০ সালে অর্জুন এবং ১৯৯০ সালে দ্রোণাচার্য পুরস্কার পান। ২০১৬ সালে ওনাকে মোহনবাগানরত্ন সন্মানে ভূষিত করা হয়। উনি এখনো পর্যন্ত একমাত্র দ্রোণাচার্য ফুটবল কোচ। 

## তথ্যসূত্র

বিষয়শ্রেণী:ভারতীয় ফুটবল ম্যানেজার
বিষয়শ্রেণী:১৯৬৬ এশিয়ান গেমসের ফুটবলার
বিষয়শ্রেণী:১৯৭০ এশিয়ান গেমসের ফুটবলার
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:বাংলাদেশ জাতীয় ফুটবল দলের ম্যানেজার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:১৯৪৪-এ জন্ম
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:১৯৭০ এশিয়ান গেমসের পদক বিজয়ী
বিষয়শ্রেণী:অর্জুন পুরস্কার প্রাপক
বিষয়শ্রেণী:দ্রোণাচার্য পুরস্কার প্রাপক
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ভারতীয় পুরুষ ফুটবলার
শিলচর বিমানবন্দর

**শিলচর বিমানবন্দর** হলো ভারতের আসাম রাজ্যের একটি বিমানবন্দর। এই বিমানবন্দর ১৯৪৪ সালে ব্রিটিশ সরকার চালু করে। এটি  কু*ড়িগ্রাম এয়ার বেস* হিসাবেও পরিচিত। এই বিমানবন্দর থেকে অসামরিক বিমান পরিবহন চালু রয়েছে। একই সঙ্গে এটি ভারতীয় বায়ু সেনার একটি বিমান ঘাঁটি। এই বিমানবন্দর থেকে প্রতিদিন ৪ থেকে ৫ টি বিমান ওঠা-নামা করে এবং সপ্তাহে মোট প্রায় ৩০ টি বিমান চলাচল করে। এই বিমানবন্দরটি উত্তর-পূর্ব ভারত-এর চতুর্থ বৃহত্তম ও ব্যস্ততম বিমানবন্দর। ২০১৮-২০১৯ সালে এই বিমানবন্দরের যাত্রী পরিবহন সংখ্যা ৩ লক্ষ ৮৬ হাজার ৬৬৫ এবং বিমান চলাচলের সংখ্যা ৩,৩৮০ টি।

এই বিমানবন্দর থেকে গৌহাটি, কলকাতা, ইম্ফল, আগরতলা ও জোড়হাট বিমানবন্দরে বিমান পরিচালনা করা হয়।

## সু্যোগ - সুবিধা

শিলচর বিমানবন্দর সমুদ্র পৃষ্ঠের থেকে ৩৩৮ ফুট উঁচুতে অবস্থিত। এটি ৩৬.৭০ একর জমির আওতাভুক্ত। বিমানবন্দরটিতে শুধুমাত্র একটি অভ্যন্তরীণ টার্মিনাল আছে এবং এটি যাত্রীদের জন্য আধুনিক সুবিধাগুলি দিয়ে সজ্জিত। টার্মিনালে চারটি চেক-ইন কাউন্টার রয়েছে এবং একটি বোর্ডিং গেট বরাবর একটি সুবিধার জন্য ৩০০ জন যাত্রীকে একটি নির্দিষ্ট সময়ের মধ্যে পরিচালনা করতে অনুমতি দেয়, যার মধ্যে ১৫০ জন  আসার এবং ১৫০ জনের প্রস্থানের। এএ আই নিয়মানুযায়ী প্রয়োগ করা খরচের সাথে  যাত্রীদের জন্য বিশ্রাম কক্ষগুলিও পাওয়া যায়। একটি একক সময়ে একাধিক বিমানের সমর্থন করার জন্য আগমন বিল্ডিংয়ে দুটি পরিবাহক বেল্ট উপলব্ধ আছে। ইন্ডিয়ান অয়েল শিলচর বিমানবন্দরের বিমানের জ্বালানি সেবা বিভাগ পরিচালনা করে। শিলচর বিমানবন্দরের বিমানবন্দর প্রাঙ্গনে খাওয়া-দাওয়া এবং কেনাকাটা করার জন্য বিভিন্ন বিকল্প রয়েছে। উপরন্তু, স্থানীয় হস্তশিল্প দ্রব্য বিক্রি দোকান বিমানবন্দরে আছে। বিমানবন্দরটি ভারতীয় বিমানবন্দর কর্তৃপক্ষ  এর অধীনে আছে । শিলচর বিমানবন্দরের দৈনিক পরিচালনা  সময় ভারতের বিমানবন্দর কর্তৃপক্ষ কর্তৃক নির্ধারিত নির্দেশাবলী অনুসরণ করা হয়। আলোর ব্যবস্থা: পিএপি আই - প্রিসিশন পদ্ধতির নির্দেশক রানওয়ে (০৪/২৪) উভয় পাশের জন্য ভিজ্যুয়াল সহায়তা প্রদান করে যা পাইলটগুলি বিমানবন্দরের প্রতি সঠিক পদ্ধতি বজায় রাখতে সহায়তা করে এবং আইএলএস-ইন্সট্রুমেন্ট ল্যান্ডিং সিস্টেমটি সমঝোতার জন্য একটি নির্দেশিকা প্রদান করে যখন বিমানটি তার রিসিভারকে আইএলএস ফ্রিকোয়েন্সিতে সুরক্ষিত করে, এটি পার্শ্বীয় এবং একটি উল্লম্ব সংকেত প্রদান করে। প্লাইড ঢাল স্টেশন, যা রানওয়ে স্পর্শ জোনের এক পাশে একটি "অ্যান্টেনা অ্যারে সাইটে"  রানওয়ে ০৬ এর জন্যও পাওয়া যায়। 

## গন্তব্য

.

## তথ্যসূত্র

## বহিঃসংযোগ

বিষয়শ্রেণী:আসামের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:শিলচরের পরিবহন ব্যবস্থা
বিষয়শ্রেণী:১৯৪৪-এ ভারতে প্রতিষ্ঠিত
ও কাদাল কানমানি

***ও কাদাল কানমানি*** (; ), যেটি ***ওকে কানমানি*** নামেও পরিচিত, ২০১৫ সালে মুক্তি পাওয়া একটি ভারতীয় তামিল চলচ্চিত্র যেটির কাহিনী লেখক, পরিচালক এবং প্রযোজক ছিলেন তামিল চলচ্চিত্র শিল্পের খ্যাতনামা পরিচালক মণি রত্নম। এই চলচ্চিত্রের মুখ্য ভূমিকায় অভিনয় করেন দুলকার সালমান এবং নিত্য মেনন, এঁরা চলচ্চিত্রটিতে অবিবাহিত যুগল হিসেবে মুম্বাই শহরে একত্রে বাস করেন। প্রকাশ রাজ এবং লীলা স্যামসন ঐ যুগলের বাসার মালিকের চরিত্রে অভিনয় করেন। চলচ্চিত্রটিতে আধুনিক ভারতের মনমানসিকতা দেখানো হয়েছে (বিয়ে ছাড়াই একত্রবাসের বিষয়টি)।

চলচ্চিত্রটির সঙ্গীত পরিচালনা করেন এ. আর. রহমান, সিনেমাটোগ্রাফীর দায়িত্বে ছিলেন পি সি শ্রীরাম এবং ইডিটিং এর কাজ করেন শ্রীকর প্রসাদ। চলচ্চিত্রটি মুক্তি পাওয়ার আগে গানগুলো আকাশচুম্বী জনপ্রিয়তা পায় এবং ট্রেলারও তুমুল দর্শকপ্রিয়তা পেয়েছিল। *ও কাদাল কানমানি* ২০১৫ সালের ১৭ এপ্রিল মুক্তি পায়, এবং চেন্নাইয়ের সিনেমা থিয়েটারগুলোতে দর্শকদের উপচে পড়া ভিড় লক্ষ্য করা যায়। চলচ্চিত্রটি ব্যাপক ব্যবসা সফলতা পায় এবং একটি 'ব্লকবাস্টার হিট' চলচ্চিত্র হিসেবে স্বীকৃতি পায়। ওকে কানমানির হিন্দি পুনঃনির্মাণ ২০১৭ সালের ১৩ জানুয়ারী মুক্তি পায় যেটির নাম হচ্ছে 'ওকে জানু' যেখানে দুলকার সালমানের জায়গায় আদিত্য রয় কাপুর, নিত্য মেননের জায়গায় শ্রদ্ধা কাপুর অভিনয় করেন।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:তামিলনাড়ুতে ধারণকৃত চলচ্চিত্র
বিষয়শ্রেণী:মণি রত্নম পরিচালিত চলচ্চিত্র
বিষয়শ্রেণী:গুজরাতে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:লাইভ অ্যাকশন ও অ্যানিমেশন সহ চলচ্চিত্র
ফো

**ফো** () ভিয়েতনামের একটি নুডলসের স্যুপ, যা তৈরি হয় ঝোল, বান ফো নামীয় চালের নুডুলস, কিছু ভেষজ এবং মুরগি অথবা গরুর মাংস দ্বারা। ফো ভিয়েতনামের একটি জনপ্রিয় রাস্তার খাবার। বিশ্বের বিভিন্ন দেশের রেস্তোরাঁয় এটি বিশেষ খাবার হিসেবে পরিবেশিত হয়।

ফো এর উৎপত্তি হয় বিংশ শতকের শুরুতে উত্তর ভিয়েতনামে এবং ভিয়েতনাম যুদ্ধের শরণার্থীদের দ্বারা এটি সারা বিশ্বে জনপ্রিয়তা পায়। যেহেতু ফোয়ের উৎপত্তি সুষ্ঠুভাবে লিপিবদ্ধ নেই, তাই ভিয়েতনামে এর সাংস্কৃতিক প্রভাব নিয়ে বিস্তর বিতর্ক রয়েছে। হানয় এবং সায়গন ফো এর নুডুলসের প্রস্থ, ঝোলের মিষ্টতা এবং ভেষজ ব্যবহারের মধ্যে পার্থক্য লক্ষ্য করা যায়।

## ইতিহাস
ফো এর উৎপত্তি হয় বিংশ শতাব্দীর শুরুতে, উত্তর ভিয়েতনামে, হানোয় এর দক্ষিণপূর্বে নাম ডিন প্রদেশে। ঐতিহ্যগতভাবে ফো এর আঁতুড়ঘর ধরা হয় ভান চু এবং ডাম চু গ্রামকে। গ্রামবাসীদের মতে ফো ভান চু গ্রামে ফরাসী ঔপনিবেশিক যুগের আগে থেকেই খাওয়া হত।

ফো এর জনপ্রিয়তা আসে ফরাসী উপনিবেশ স্থাপনের পর, যখন গরুর মাংসের আমদানী বৃদ্ধি পায় তারপর। চীনের ইউনান এবং কুয়াংতোং প্রদেশের শ্রমিকেরা একে জনপ্রিয় করে তোলে কেননা ফো এর স্বাদ তাদের স্থানীয় খাবারের মত ছিল।

ফো সাধারনত ফেরিওয়ালারা ভোরে এবং সন্ধ্যায় তাদের ভ্রাম্যমাণ চুলায় নিয়ে বিক্রি করতেন। তাদের ভ্রাম্যমাণ চুলার দুটো অংশ থাকত, এক অংশে কাঠ দিয়ে জ্বালানো আগুন এবং আরেক অংশে নুডুলস , মসলা ,ভেষজ এবং মাংস থাকত.

### উন্নতি
১৯২০ এর শেষের দিকে দোকানিরা ফো এর স্বাদ নিয়ে বিভিন্ন নিরীক্ষণ করা শুরু করেন। ১৯৩০ সালের দিকে হালকা করে ভাজা গরুর মাংসের সাথে ফো পরিবেশন শুরু হয়। মুরগীর মাংস দিয়ে ফো রান্না শুরু হয়, সম্ভবত সোমবার এবং শুক্রবারে গরুর মাংস বিক্রি না হওয়ার জন্য।

১৯৫৪ সালের ভিয়েতনামের বিভক্তির পর লক্ষ লক্ষ মানুষ উত্তর ভিয়েতনাম থেকে পালিয়ে দক্ষিণ ভিয়েতনাম যায়। তখন দক্ষিণ ভিয়েতনামে ফো জনপ্রিয় হয়ে উঠে ,যদিও পূর্বে তা ওত জনপ্রিয় ছিল না। কেবল উত্তর ভিয়েতনামে আটকে না থাকার জন্য এখন ফো এর বিভিন্ন প্রকারভেদ দেখা যায়।

এদিকে উত্তর ভিয়েতনামে সমস্ত ফো এর দোকানের জাতীয়করণ হয়, এবং তারা পুরানো চালের নুডুলস ব্যবহার শুরু করে।রাস্তার দোকানীরা আমদানীকৃত আলুর ময়দা দিয়ে নুডুলস বানাতে বাধ্য হন, এসময়। পুঁজিবাদ হিসেবে চিহ্নিত হওয়ার জন্য দোকানীরা ভ্রাম্যমাণ না থেকে প্লাস্টিকের টুল ব্যবহার আরম্ভ করেন।

#### বিশ্বায়ন
ভিয়েতনাম যুদ্ধের পর ,ভিয়েতনামী শরণার্থীরা ফোকে বিভিন্ন দেশে নিয়ে আসেন। ফো ফ্রান্স, যুক্তরাষ্ট্র, কানাডা সহ বিভিন্ন দেশের এশীয় উপনিবেশে ফো এর দোকান খোলা হয়। ১৯৮০ সালে ক্যালিফোর্নিয়ার অরেঞ্জ কাউন্টিতে প্রথম ফো এর দোকান খোলা হয়।

৯০ এর দশকে যুক্তরাষ্ট্র এবং ভিয়েতনামের সম্পর্ক উন্নয়নের সাথে সাথে ফো যুক্তরাষ্ট্রে জনপ্রিয়তা পায়। ২০০০ সালের দিকে ফো বছরে ৫০ কোটি মার্কিন ডলারের বেশি বিক্রি হয়। ফো এমনকি যুক্তরাষ্ট্রের বিভিন্ন কলেজের ক্যাফিটেরিয়াতেও পাওয়া যায়। সিএনএনের জরিপে ফো কে বিশ্বের ২৮ তম সুস্বাদু খাবার ধরা হয়।

## উপাদান এবং প্রস্তুত প্রণালী
ফো পরিবেশন করা হয় নির্দিষ্ট কাটের চালের নুডুলস,

বিষয়শ্রেণী:ভিয়েতনামীয় সুপ
বিষয়শ্রেণী:ভিয়েতনামীয় নুডূলস
বিষয়শ্রেণী:গরুর মাংসের পদ
বিষয়শ্রেণী:জাতীয় পদ
আন্না পালিনা

**আন্না পালিনা** (জন্ম ১১ সেপ্টেম্বর ১৯৮৯) একজন রুশ-ফরাসি পর্নোগ্রাফিক অভিনেত্রী ও ইরোটিক মডেল।

## কর্মজীবন
২০১০ সালে প্রাপ্তবয়স্ক শিল্পে যোগ দেয়ার পর থেকে পালিনা ৩০টিরও বেশি পর্নোগ্রাফিক চলচ্চিত্রে অভিনয় করেছেন।

পর্নোগ্রাফির বাইরে ২০১০ সালে স্বাধীন হরর চলচ্চিত্র "এস্কাপ" ও ২০১১ সালে প্রাপ্তবয়স্ক শিল্পের উপর নির্মিত ফ্রান্স ২-এর *ল্য র্যাবিয়াজ* এবং ডিরেক্ট ৮-এর *স্টার ডু এক্স, কমঁ সঁ সর্টির ইন্দেম ?* নামের প্রামাণ্যচিত্রে উপস্থিত ছিলেন। ২০১২ সালের এপ্রিলে তিনি স্তন ক্যান্সার প্রতিরোধে একটি জনসচেতনতামূলক প্রচারণায় অংশ নেন। একই বছর ডাকার র্যালিতে হুগো পায়েন দ্বারা চালিত ইয়ামাহা মোটরসাইকেল নং ৬৯-এর বিজ্ঞাপনে অভিনয় করেন।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:ফরাসি পর্নোগ্রাফিক চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:রুশ পর্নোগ্রাফিক চলচ্চিত্র অভিনেত্রী
মার্কিন যুক্তরাষ্ট্রের সাম্প্রতিক সময়ের গভর্নরদের তালিকা

নিচের তালিকাটি হচ্ছে মার্কিন যুক্তরাষ্ট্রের অঙ্গরাজ্য সমূহের বর্তমান সময়ের গভর্নরদের তালিকা। রাজ্যগুলোর মধ্যে
৩৩জন রিপাবলিকান, ১৬ জন ডেমোক্রেট এবং ১ জন কোন দলের অন্তভুর্ক্ত নয় যারা কিনা গর্ভনর পদে নিয়োজিত রয়েছে।

## রাজ্যসমূহের গভর্নর

## Territorial governors and the mayoralty of the District of Columbia
The following hold the gubernatorial offices of the United States territories and the mayoralty of the District of Columbia.

## তথ্যসূত্র

### বহিঃসংযোগ

*http://www.nga.org/cms/home.html  National Governors Association

বিষয়শ্রেণী:মার্কিন যুক্তরাষ্ট্র
চীনের প্রদেশসমূহ

**প্রদেশ** (, *শেং*) গণচীনের প্রশাসনিক বিভাজনের সর্বোচ্চ স্তর।  অতীতে এটি  **প্রাদেশিক-স্তরের প্রশাসনিক বিভাগ** (, *শেং চি শিংচেংছু*) বা **প্রথম-স্তরের প্রশাসনিক বিভাগ** (, *ই চি শিংচেংছু*) নামেও পরিচিত ছিল। সহজভাবে বলতে চীনে ২২টি প্রদেশ‌ ও ১টি অধীন‌ প্রদেশ (যার মধ্যে তাইওয়ান প্রদেশ অন্তর্ভুক্ত, গণপ্রজাতন্ত্রী চীন তাইওয়ানকে একটি প্রদেশ হিসেবে দাবী করলেও এটিকে নিয়ন্ত্রণ করে না।), ৪টি কেন্দ্রশাসিত পৌরসভা, ৫টি  স্বায়ত্বশাসিত অঞ্চল এবং দুইটি বিশেষ প্রশাসনিক অঞ্চল রয়েছে।

গণপ্রজাতন্ত্রী চীন তাইওয়ান (বা থাইওয়ান) দ্বীপের ওপর সার্বভৌমত্ব দাবী করে, যদিও এটি প্রজাতন্ত্রী চীন সরকার কর্তৃক নিয়ন্ত্রিত।  এছাড়াও প্রজাতন্ত্রী চীন কিছু সামুদ্রিক দ্বীপ নিয়ন্ত্রণ করে, যাদেরকে একত্রে মূল চীন ভূখণ্ডে ফুচিয়েন প্রদেশ নামে ডাকা হয়। এই দ্বীপগুলি আদিতে একীভূত ফুচিয়েন প্রদেশের অংশ ছিল, কিন্তু ১৯৪৯ সালে চীনা গৃহযুদ্ধ-পরবর্তী অচলাবস্থার পর থেকে এটি গণপ্রজাতন্ত্রী চীন ও প্রজাতন্ত্রী চীনের মধ্যে বিভক্ত হয়ে রয়েছে।

প্রতিটি প্রদেশে (হংকং ও মাকাউ নামক বিশেষ প্রশাসনিক অঞ্চলগুলি ব্যতীত) চীনের সাম্যবাদী দল বা কমিউনিস্ট পার্টির একটি প্রাদেশিক সমিতি  (, *শেং ওয়েই*) রয়েছে, এবং একজন দলীয় সচিব (, *শুচি*) এর নিয়ন্ত্রণে থাকেন।

## প্রাদেশিক-স্তরের প্রশাসনিক বিভাগসমূহের তালিকা

টীকা:
:১: ২০১০ সালের তথ্য অনুযায়ী
:২: প্রতি বর্গকিলোমিটারে
:৩: বর্গকিলোমিটার
:৪: বন্ধনীতে প্রদর্শিত সংক্ষিপ্ত রূপ অনানুষ্ঠানিক
:৫: ১৯৪৯ সালে প্রতিষ্ঠার পর থেকে গণপ্রজাতন্ত্রী চীন তাইওয়ানকে ২৩তম প্রদেশ হিসেবে গণ্য করে আসছে, তবে কখনোই এর নিয়ন্ত্রণে ছিল না। বর্তমানে প্রজাতন্ত্রী চীন সরকার তাইওয়ান, পেংহু, কিনমেন এবং মাতসু দ্বীপপুঞ্জ নিয়ন্ত্রণ করে। তাইওয়ান গণচীনের অংশ কি না, তা বিতর্কিত একটি বিষয়, যার ব্যাপারে কোন পরিষ্কার সিদ্ধান্ত প্রতিষ্ঠিত হয়নি।
:৬: পৃথক ISO ৩১৬৬-২ কোডের অধিকারী: `HK`
:৭: পৃথক ISO ৩১৬৬-২ কোডের অধিকারী: `MO`

## তথ্যসূত্র

বিষয়শ্রেণী:চীনের প্রশাসনিক বিভাজন
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:চীনের প্রদেশ
বিষয়শ্রেণী:চীনের প্রাদেশিক স্তরের প্রশাসনিক বিভাগ
বিষয়শ্রেণী:চীনের প্রশাসনিক উপবিভাগ
বাংলা যুক্তাক্ষর

**যুক্তাক্ষর** বা **যুক্তবর্ণ** হল দুটি ব্যঞ্জনবর্ণকে একসাথে যুক্ত করা। তবে উচ্চারণের সময় প্রথম ব্যঞ্জনবর্ণের সঙ্গে স্বরধ্বনি উচ্চারিত হয় না। অর্থাৎ‍ দুটি বর্ণের প্রথমটিতে যদি হসন্ত থাকে তবে বানানের সময় উভয়কে একত্রে লেখা হলে প্রাপ্ত বর্ণটিই যুক্তবর্ণ বা যুক্তাক্ষর। বাংলা শব্দে দ্বিত্ব প্রয়োগের জন্যও অনেক সময় যুক্তাক্ষর ব্যবহার করা হয়। ব্রাহ্মীলিপির মতো দেবনাগরীলিপি ব্যবহারে লিখিত ভাষাগুলোতেও একটি বর্ণ অন্য একটি বর্ণের সঙ্গে যুক্ত করে লেখা হয়।

## ধারণা
দুটি ব্যঞ্জনবর্ণ একসাথে বাংলা ছাড়াও অনেক ভাষাতেই উচ্চারিত হয়। যেমন: ইংরেজি "list"(ল্+ই+স্+ট্), জার্মান "Gras"(গ্+র্+আ+স্) বা গ্রিক "εκλογές"(এ+ক্+ল্+ও+গ্+এ+স্)। কিন্তু বাংলা ও অন্যান্য ভারতীয় ভাষাগুলোর সাথে এর মৌলিক পার্থক্য হল বাংলা ও অন্যান্য ভারতীয় ভাষাগুলোতে তা একসাথে যেমন উচ্চারণ করা হয় তেমন লেখাও হয় একসাথে। কিন্তু উপর্যুক্ত ভাষাগুলোতে উচ্চারণ একসাথে করলেও এক বর্ণকে অন্য বর্ণের সঙ্গে "ক্ল" এর মতো মিলিয়ে লেখা হয় না। পাণিনি প্রমুখ ধ্বনিবিদ ব্যঞ্জনধ্বনির এমন স্বরবিহীন অসম্পূর্ণ উচ্চারণকে "অভিনিধান" নামে আখ্যায়িত করেছেন।

বাংলা ভাষায় কোনো শব্দের কোনো বর্ণে অবস্থিত স্বরবর্ণকে অনুচ্চারিত দেখাতে ্  (হসন্ত) ব্যবহৃত হয়।আর দুটি ব্যঞ্জনধ্বনির প্রথমটির সঙ্গে কোনোরূপ স্বরধ্বনি উচ্চারণ না করে দুটি ব্যঞ্জনকে একসাথে উচ্চারণের প্রয়াস থেকেই যুক্তাক্ষর বা যুক্তবর্ণ লেখা হয়। যেমন:গল্প (গ্+অ+ল্+প্+ও) এখানে "ল্প" হল যুক্তবর্ণ যেখানে "ল" এর পরে কোনোরূপ স্বরধ্বনি উচ্চারণ না করে "প" এর সঙ্গে মিলিয়ে উচ্চারণ করা হয়। "গ" এর সঙ্গে "অ" স্বর ও "প" এর সঙ্গে "ও" স্বর উচ্চারিত হলেও "ল" ও "প" এর মাঝে কোনো স্বরধ্বনি ছিল না।

## প্রকারভেদ
ধারণা করা হয় ফলাও এক প্রকার যুক্তাক্ষর।সুতরাং যুক্তাক্ষর দুই প্রকারঃসাধারণ ও ফলা।
### ফলা
বাংলা ভাষায় ৬টিঃ

## যুক্তাক্ষরের রূপভেদ
থাম্ব|300x300পিক্সেল|বাংলা যুক্তাক্ষরের স্বচ্ছ-অর্ধস্বচ্ছ-অনচ্ছ রূপ
বাংলা যুক্তাক্ষরে ব্যঞ্জনের রূপ অনেক সময় পাল্টে যায় বা স্বাভাবিক বর্ণের চেয়ে আকৃতি ভিন্ন  হয়। কতটা ভেদ বা ভিন্নতা ঘটবে সেই অনুসারে *স্বচ্ছ, অর্ধস্বচ্ছ* ও *অনচ্ছ* এই তিনটি পরিভাষা ব্যবহৃত হয়।

### অনচ্ছ বা অস্পষ্ট
*অনচ্ছ* হল যে যুক্তাক্ষর থেকে মূল ব্যঞ্জনবর্ণকে আদৌ চেনা যায় না। যেমন: রেফ, র-ফলা (‌্র), য-ফলা (‍্য)। এগুলি যে র আর য এর অপর রূপ তা সহজে বোঝা যায় না। বাংলা যুক্তব্যঞ্জনে ঙ্গ এবং ক্ষ-ও অনচ্ছ যুক্তব্যঞ্জনের দৃষ্টান্ত— যার দুটি সদস্য কোন কোন বর্ণ তা বোঝা কঠিন।

### অর্ধস্বচ্ছ
*অর্ধস্বচ্ছ* হল সেই সব যুক্তব্যঞ্জন যার একটিতে অন্তত বোধগম্য অবয়ব থাকে, বা তার অংশ বা খণ্ড উপস্থিত থাকে। যেমন: প্র, র্ক, ক্ত, ন্ধ, গ্ধ ইত্যাদি।

### স্বচ্ছ
*স্বচ্ছ* হল যেগুলির দুটোকেই স্পষ্ট চেনা যায়। যেমন: ক্ক, ল্ল, হ্ব, দ্ভ।

বর্তমানে বাংলা একাডেমির প্রস্তাবনা অনুযায়ী যুক্তব্যঞ্জনগুলিকে যথাসম্ভব স্বচ্ছ করার কথা বলা হয়েছে।
তবে এক্ষেত্রে অসুবিধার কারণ হল পুরাতন সাহিত্যকর্ম বা গ্রন্থগুলো নতুনভাবে বর্ণ চেনা বাঙালিগণ পড়তে পারবেন না এবং অনেক যুক্তবর্ণই চিনতে পারবেন না। সব পুরাতন গ্রন্থ নতুন বর্ণে ছেপে ফেলা দুরূহ। তবে স্বচ্ছ ধরনের নতুন যুক্তবর্ণ ও প্রচলিত পুরাতন যুক্তবর্ণ কিছুদিন পাশাপাশি শেখানোর কথাও প্রস্তাব করা হয়ে থাকে। 

## টীকা
*বাংলা শব্দে অনেক সময় কোনো বর্ণের নিচে **্** চিহ্ন থাকে। একেই বলা হয় হসন্ত। যেমন: "প্" (পড়া হয় 'প-হসন্ত'), অর্থাৎ‍ প এর নিচে হসন্ত।
## তথ্যসূত্র

## আরও দেখুন
*বাংলা বর্ণমালা
*স্বরবর্ণ
*হসন্ত

বিষয়শ্রেণী:বাংলা ব্যাকরণ
বিষয়শ্রেণী:বাংলা যুক্তাক্ষর
আইন অমান্য

**আইন অমান্য** হচ্ছে কোনো সরকার বা দখলদারি বৈদেশিক শক্তি কর্তৃক প্রযুক্ত নির্দিষ্ট আইন বা আদেশকে সক্রিয়ভাবে প্রত্যাখ্যান করা বা মেনে না নেওয়া বা না চলাকে বুুুুঝায়। আইন অমান্য একধরনের আচার বা প্রতীকী ব্যবস্থা যাতে পুরো রাষ্ট্রীয় আইন কাঠামোর পরিবর্তে শুধু কতকগুলো নির্দিষ্ট আইনকে অমান্য করা হয়।   আইন অমান্যকে প্রায়শই অহিংস প্রতিরোধ ব্যবস্থা হিসেবে আখ্যায়িত করা হয়।

## প্রাথমিক পর্যালোচনা
ইতিহাস পর্যালোচনা করে দেখা যায় যে, মিশরীয়রা সর্বপ্রথম আইন অমান্য প্রথা চালু ও বাস্তবায়ন করে দখলদারি ব্রিটিশ ঔপনিবেশিক শক্তির বিরুদ্ধে ১৯১৯ সালে।  আইন অমান্য হচ্ছে অনৈতিক আইন ও শাসনের বিরুদ্ধে জনগণের এক স্বতঃস্ফূর্ত বিদ্রোহী আচরণ। এই ব্যবস্থাটি ভারতের অহিংস প্রতিরোধ আন্দোলন (মহাত্মা গান্ধির ভারত স্বাধীনতা আন্দোলন), চেকোস্লোভাকিয়ার ভেলভেট রিভোল্যুশন এবং পূর্ব জার্মানীর জনগণের কমিউনিস্ট সরকার বিরোধী আন্দোলনে ব্যবহৃত হয়েছিল।

দক্ষিণ আফ্রিকার বর্ণবাদ বিরোধী আন্দোলন, আমেরিকার মানবাধিকার আন্দোলন, ২০০৩ সালে জর্জিয়ার গোলাপ বিপ্লব এবং ২০০৪ সালে ইউক্রেনের অরেঞ্জ বিপ্লবে আইন অমান্য ব্যবস্থা প্রয়োগ করা হয়েছিল।  এছাড়াও বিশ্বের বিভিন্ন আন্দোলন সংগ্রামে আইন অমান্য প্রথা পালন করা হয়।

আইন অমান্য-র অন্যতম প্রাচীন চিত্রায়ন ঘটেছিল সফোক্লিস এর নাটক এন্টিগোনে, যেখানে থেবস এর সাবেক রাজা ওডিপাস এর মেয়ে এন্টিগোন অভিযোগ করেন যে, থেবস এর বর্তমান রাজা ক্রেওন তার মৃতভাই পলিনিস এর যথাযথ সৎকারে বাঁধা প্রদান করছে। এন্টিগোন একটি জ্বালাময়ী বক্তৃতায় বলেন যে, তাকে অবশ্যই তার নীতিবোধের ওপর ভিত্তি করে ভাইয়ের সৎকার করতে হবে, এক্ষেত্রে প্রচলিত নিয়ম প্রযোজ্য হবে না। তিনি আরো বলেন যে, তিনি মোটেও ক্রেওনের ভয়ে ভীত নন বরং তিনি ভয় করছেন নিজের বিবেকের দংশঙ্কে কারণ তিনি যদি নীতিভ্রষ্ট হয়ে ভাইয়ের সৎকার করেন তাহলে নিজেকে নিজে ক্ষমা করতে পারবেন না।

## তথ্যসূত্র


বিষয়শ্রেণী:সামাজিক আন্দোলন
বিষয়শ্রেণী:ধরন অনুযায়ী আন্দোলন কর্মকাণ্ড
বিষয়শ্রেণী:ভিন্নমত
বিষয়শ্রেণী:অহিংসা
ভেজা চোখ

***ভেজা চোখ*** শিবলি সাদিক পরিচালিত ১৯৮৮ সালের রোমান্টিক-নাট্য চলচ্চিত্র। ছবিটির চিত্রনাট্য লিখেছেন পরিচালক নিজে এবং সংলাপ লিখেছেন জিয়া আনসারী। গীতবিতানের ব্যানারে ছবিটি প্রযোজনা করেছেন মোহাম্মদ ইকবাল হোসেন। এতে অভিনয় করেছেন ইলিয়াস কাঞ্চন, চম্পা, শেখ আবুল কাশেম মিঠুন,  নীপা মোনালিসা প্রমুখ।

বেবি জয়া আশা চরিত্রে অভিনয় করে ১৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে বিশেষ পুরস্কার অর্জন করে।

## কুশীলব
* ইলিয়াস কাঞ্চন - জীবন
* চম্পা - প্রিয়া
* শেখ আবুল কাশেম মিঠুন - জীবনের বন্ধু
* নীপা মোনালিসা
* সিরাজুল ইসলাম - জীবনের বাবা
* আদিল
* দিলদার
* বেবি জয়া - আশা

## সঙ্গীত
*ভেজা চোখ* চলচ্চিত্রের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন এন্ড্রু কিশোর, শেখ ইসতিয়াক, রুনা লায়লা, আবিদা সুলতানা। নক্ষত্র'র করা *বাংলা সিনেমায় প্রেমের সেরা একুশটি গান* তালিকায় এন্ড্রু কিশোরের গাওয়া এই ছবির "জীবনের গল্প আছে বাকি অল্প" গানের অবস্থান সপ্তম।

### গানের তালিকা

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]

* **বিজয়ী:''' শ্রেষ্ঠ শিশু শিল্পী বিভাগে বিশেষ পুরস্কার - বেবি জয়া

## তথ্যসূত্র

## বহিঃসংযোগ
* 

বিষয়শ্রেণী:১৯৮৮-এর চলচ্চিত্র
বিষয়শ্রেণী:১৯৮০-এর দশকের রোমান্টিক-নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রোমান্টিক-নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:শিবলি সাদিক পরিচালিত চলচ্চিত্র
বিষয়শ্রেণী:শিবলি সাদিকের চিত্রনাট্য
বিষয়শ্রেণী:ব্লাড ক্যান্সার বিষয়ক চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:ভারতে ধারণকৃত বিদেশী চলচ্চিত্র
বিষয়শ্রেণী:১৯৮৪-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:ভারতে ধারণকৃত চলচ্চিত্র
ট্র‌্যাশ ডাভ্‌স

**ট্র্যাশ ডাভ্‌স** বা **ট্র্যাশ পায়রা** (ইংরেজি: **Trash Doves**) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের  চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।

## উৎপত্তি
ফ্লোরিডার শিল্পী এবং এডোবি ক্রিয়েটিভ বিশেষজ্ঞ সিড ওয়েলার এই স্টিকার সিরিজটি নির্মাণ করেন। অফিসিয়ালি ফেসবুকে এটি ৩১ জানুয়ারি ২০১৭ তারিখে প্রকাশ পায় যার মধ্যে কিছু স্থির চিত্র এবং মাথা ঝাঁকানো জনপ্রিয় কবুতরের অ্যানিমেশনটি উল্লেখযোগ্য।

## ভাইরাল
সম্প্রতি ৭ ফেব্রুয়ারি ২০১৭ সালে আকষ্মিকভাবে স্টিকার গুলো থাইল্যান্ডে ছড়িয়ে যেতে থাকে। এটা মূলত ফেসবুকে একটি ভিডিও পোস্টের মাধ্যমে শুরু হয়েছিলো যা মাত্র ৫ দিনে ৩৭ লক্ষ বার দেখা হয়েছিলো। এখন এই মিমকে অফিসিয়ালি বিভিন্ন মিডিয়াতে স্প্যাম হিসেবে গণ্য করা হয় এবং অন্যান্য সামাজিক যোগাযোগ মাধ্যম যেমন ইউটিউব, রিডিট এবং টুইটারে এই ব্যাপারে প্রতিদিন প্রচুর পরিমাণে নতুন ভিডিও যুক্ত হচ্ছে।

## বহিঃসংযোগ
* ট্র্যাশ ডাভ্‌স নির্মাতার অফিসিয়াল ওয়েবসাইট
* ফেসবুকে ট্র্যাশ ডাভ্‌স

## তথ্যসূত্র

বিষয়শ্রেণী:কার্টুন
বিষয়শ্রেণী:কার্টুন চরিত্র
বিষয়শ্রেণী:ফেসবুক
বিষয়শ্রেণী:সাংস্কৃতিক নৃবিজ্ঞান
লিয়াওনিং

থাম্ব|ডালিয়ান, লিয়াওনিং প্রদেশের দ্বিতীয় বৃহত্তম শহর
**লিয়াওনিং** () গণপ্রজাতন্ত্রী চীনের একটি প্রদেশ। এটি দেশটির উত্তর-পূর্ব অংশে অবস্থিত। ১৯০৭ সালে *ফেংথিয়েন* নামে প্রদেশটি প্রতিষ্ঠিত হয়। ১৯২৯ সালে এর নাম বদলে লিয়াওনিং রাখা হয়। সেসময় মাঞ্চু ভাষায় এটি মুকদেন নামেও পরিচিত ছিল। জাপানি-মাঞ্চু শাসনের সময় এর নাম বদলে ১৯০৭ সালের নামে ফেরত যাওয়া হয়, কিন্তু ১৯৪৫ সালে এবং ১৯৫৪ সালে আবারও এর নাম লিয়াওনিং করা হয়।

লিয়াওনিং উত্তর-পূর্ব চীনের মাঞ্চুরিয়া অঞ্চলের দক্ষিণতম অংশ। আকৃতি ও কৌশলগত অবস্থানের কারণে চীনা ভাষায় এটি "সোনালী ত্রিভুজ" নামেও পরিচিত। প্রদেশটির দক্ষিণে আছে পীত সাগর, কোরিয়া উপসাগর ও বোহাই সাগর, দক্ষিণ-পূর্বে আছে উত্তর কোরিয়ার উত্তর পিয়ংগান ও চাগাং প্রদেশগুলি, উত্তর-পূর্বে চিলিন প্রদেশ, দক্ষিণ-পশ্চিমে হপেই প্রদেশ, এবং উত্তর-পশ্চিমে অন্তর্দেশীয় মঙ্গোলিয়া। ইয়ালু নদী উত্তর কোরিয়ার সাথে প্রদেশটির সীমানা নির্ধারণ করেছে। নদীটি লিয়াওনিং প্রদেশের তানতোং শহর এবং উত্তর কোরিয়ার সিনুজু শহরের মধ্য দিয়ে প্রবাহিত হয়ে কোরীয় উপসাগরে পতিত হয়েছে।

## অর্থনীতি
জিডিপি বিচারে এই রাজ্য ভারতের সেরা মহারাষ্ট্রের রাজ্যের সমতুল্য।

রাষ্ট্যায়ত্ত **শেনিয়াং উড়োজাহাজ সংস্থা** এখানে অবস্থিত। এখানে শেনিয়াং **জে-১১**, **জে-১৬**, **জে-৩১** যুদ্ধবিমান, **ডব্লিউএস-১০** ইঞ্জিন প্রস্তুত করা হয়।

পীতসাগর তীরবর্তী রাজ্যের প্রধান বন্দর ডালিয়ান এ অবস্থিত দেশটির বৃহত্তম জাহাজ নির্মাণকারী ডালিয়ান শিপবিল্ডিং ইন্ডাস্ট্রি কোম্পানি।  এটি পিপলস লিবারেশন আর্মি নৌবাহিনী অধিকৃত। ১৯৬০ - ৭০ দশকে এখানে চীন তার প্রথম গাইডেড মিসাইল ডুবোজাহাজ ও বিনাশকারী যুদ্ধজাহাজ তৈরী করে। সোভিয়েত থেকে ধার নেয়া রণতরীর রূপান্তর করে দেশটির প্রথম রণতরী লিয়াওনিং (চীনা বিমানবাহী রণতরী) র ২০১৪ সালে আবির্ভাব ঘটে এই বন্দরে। ২০১৭ সালে চীনের নিজস্ব রণতরী চীনা বিমানবাহী রণতরী শানতুং-এর  নির্মাণ হয় এখানে।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
বিষয়শ্রেণী:মাঞ্চুরিয়া
ডিমাপুর বিমানবন্দর

**ডিমাপুর বিমানবন্দর ** হল উত্তর-পূর্ব ভারত -এর নাগাল্যান্ড রাজ্যের একটি বিমানবন্দর।এই বিমানবন্দরটি দ্বিতীয় বিশ্ব যুদ্ধের সময় নির্মিত হয়।এটি নাগাল্যান্ডের একমাত্র বিমানবন্দর।এই বিমানবন্দর একই সময়ে ৫০০ জন আগমনকারি ও ৩০০ জন গমনকারি যাত্রী ধারণ করতে পারে।বর্তমানে বিমানবন্দরটিকে অন্তর্জাতিক মানের বিমানবন্দরে উন্নিত করার কথা চলছে।

## গন্তব্য

## তথ্যসূত্র

## বহিঃসংযোগ
* 
* 

বিষয়শ্রেণী:ভারতের বিমানবন্দর
বিষয়শ্রেণী:ডিমাপুর
শিনচিয়াং

**শিনচিয়াং**  (; ; ), যা সরকারীভাবে **শিনচিয়াং উইগুর স্বায়ত্বশাসিত অঞ্চল** নামেও পরিচত, চীনের উত্তর-পশ্চিম অংশে অবস্থিত একটি প্রাদেশিক স্তরের স্বায়ত্বশাসিত অঞ্চল। এটি চীনের বৃহত্তম প্রশাসনিক বিভাগ এবং সারা বিশ্বের মধ্যে ৮ম বৃহত্তম দেশের বিভাগ। এটির আয়তন  ১৬ লক্ষ বর্গকিলোমিটারেরও বেশি (৬ লক্ষ ৪০ হাজার বর্গমাইল)।

## বর্ণনা

শিনচিয়াং ভৌগোলিকভাবে প্রধান দুটিভাগে গঠিত, ঐতিহাসিকভাবে এবং জাতিগতভাবে বিভিন্ন ঐতিহাসিক নামের সঙ্গে স্বতন্ত্র অঞ্চলের, জাঙ্গারিয়া তিয়ানশান পর্বতমালার উত্তরে এবং তিয়ানশান পাহাড়ের দক্ষিণে তারিম বেসিন। ১৮৮৪ সালে কিংগ চীন একটি রাজনৈতিক সত্তায় একত্রিত হওয়ার আগে শিনচিয়াং প্রদেশ নামকরণ করে।

## টীকা

## তথ্যসূত্র

বিষয়শ্রেণী:চীনের স্বায়ত্বশাসিত অঞ্চল
বিষয়শ্রেণী:চীনের প্রাদেশিক স্তরের প্রশাসনিক বিভাগ
বিষয়শ্রেণী:মধ্য এশিয়া
বিষয়শ্রেণী:পূর্ব এশিয়া
বিষয়শ্রেণী:১৯৫৫-এ প্রতিষ্ঠিত রাষ্ট্র ও অঞ্চল
বিষয়শ্রেণী:ঐতিহাসিক অঞ্চল
নারী ক্রিকেট বিশ্বকাপ বাছাইপর্ব

**আইসিসি মহিলা ক্রিকেট বিশ্বকাপ বাছাইপর্ব** হলো একটি আন্তর্জাতিক ক্রিকেট প্রতিযোগিতা। এর মাধ্যমে মহিলা ক্রিকেট বিশ্বকাপের জন্য দল বাছাইয়ের চূড়ান্ত প্রক্রিয়া সম্পন্ন করা হয়।

১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।

উদ্বোধনী আসর আইডব্লিউসিসি’র ব্যবস্থাপনায় **আইডব্লিউসিসি ট্রফি** নামে পরিচিত ছিল। তবে, আইডব্লিউসিসি ২০০৫ সালে আন্তর্জাতিক ক্রিকেট কাউন্সিলের (আইসিসি) সাথে একীভূত হয় ও অন্য সকল আসর শুধুই বিশ্বকাপ বাছাইপর্ব নামে পরিচিত হতে থাকে। দল সংখ্যা ও বাছাইপর্বের স্থান নির্ধারণ প্রক্রিয়া প্রত্যেক প্রতিযোগিতাতেই ভিন্ন হয়েছে। ২০০৩ সালে দুইটি স্থান নির্ধারণী খেলার জন্য ছয় দল ও পরবর্তী ২০০৮ সালের আসরে আট দলকে ঐ দুইটি স্থানের জন্য প্রতিদ্বন্দ্বিতায় অবতীর্ণ হতে হয়েছে। ২০১১ সালের আসরে দশ দলকে তিনটি স্থানের জন্য ও ২০১৭ সালের প্রতিযোগিতায় অংশগ্রহণকারী দশ দলকে চারটি স্থানের জন্য অবতীর্ণ হতে হয়েছে।

## ফলাফল

## দলীয় সাফল্য
;নির্দেশিকা
* – চ্যাম্পিয়ন
* – রানার্স-আপ
* – তৃতীয় স্থান
*উ – উত্তীর্ণ
*× – অংশগ্রহণ করেনি, ইতোমধ্যেই বিশ্বকাপের জন্য যোগ্যতা লাভ করেছে
*&nbsp; &nbsp;&nbsp;&mdash; স্বাগতিক
*নির্দিষ্ট বছরের বিশ্বকাপের জন্য যোগ্যতা লাভকারী দলকে নিচে দাগ দিয়ে দেখানো হয়েছে

## আরও দেখুন
* ক্রিকেট বিশ্বকাপের বাছাইপর্ব (পুরুষ)

## তথ্যসূত্র

বিষয়শ্রেণী:নারী ক্রিকেট বিশ্বকাপ
বিষয়শ্রেণী:আন্তর্জাতিক ক্রিকেট কাউন্সিলের ঘটনা
বিষয়শ্রেণী:নারীদের একদিনের আন্তর্জাতিক ক্রিকেট প্রতিযোগিতা
বশির আহমেদ (বীর প্রতীক)

**বশির আহমেদ** (জন্ম: ৩ জুলাই, ১৯৪৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
বশির আহমেদের জন্ম ফেনী জেলার ছাগলনাইয়া উপজেলার দক্ষিণ বল্লবপুর গ্রামে। তার বাবার নাম ছফর আলী খন্দকার এবং মায়ের নাম নূরের নাহার বেগম। তার স্ত্রীর নাম মঞ্জুরা বেগম। তাদের দুই ছেলে, দুই মেয়ে।

## কর্মজীবন
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন বশির আহমেদ। ১৯৭১ সালে সৈনিক হিসেবে কর্মরত ছিলেন জয়দেবপুরে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন। স্বাধীনতার পর বাংলাদেশ সেনাবাহিনীতেই চাকরি করেন। অনারারি ক্যাপ্টেন হিসেবে অবসর নেন তিনি।

## মুক্তিযুদ্ধে ভূমিকা
১৯৭১ সালের ২৪ সেপ্টেম্বর হবিগঞ্জ জেলার অন্তর্গত কালেঙ্গা জঙ্গল নিয়মিত মুক্তিবাহিনীর একদল মুক্তিযোদ্ধা গোপনে অবস্থান করছিলেন। ২১ সেপ্টেম্বর তারিখে একদল পাকিস্তানি সেনা কালেঙ্গা জঙ্গলে আসে। সেদিন মুক্তিযোদ্ধারা তাদের আক্রমণ করেননি। তবে মুক্তিযোদ্ধাদের পেতে রাখা মাইনের আঘাতে দু-তিনজন পাকিস্তানি সেনা হতাহত হয়। পরদিন পাকিস্তানি সেনারা আবার সেখানে আসে। এদিনও মুক্তিযোদ্ধারা তাদের কোনো বাধা দেননি। 
২৪ সেপ্টেম্বর মুক্তিযোদ্ধারা সিন্দুরখান-কালেঙ্গার রাস্তার দুই পাশে অ্যামবুশ পেতে পাকিস্তানি সেনাদের জন্য অপেক্ষা করতে থাকেন। তারা আগেই খবর পেয়েছিলেন পাকিস্তানিরা আসবে। মুক্তিযোদ্ধারা পাহাড়ের যেসব স্থানে অবস্থান নিয়েছিলেন, সেখান থেকে অগ্রসরমাণ পাকিস্তানি সেনাদের বেশির ভাগ দেখা যাচ্ছিল। তাদের সামনে ছিল ২২-২৫ জন রাজাকার। মুক্তিযোদ্ধারা রাজাকারদের ওপর আক্রমণ করেননি। রাজাকাররা কোনো বাধা না পাওয়ায় পাকিস্তানি সেনারা বেশ নিশ্চিত মনে এবং বেপরোয়াভাবে অগ্রসর হচ্ছিল। তারা অ্যামবুশের মধ্যে আসামাত্র মুক্তিযোদ্ধারা একযোগে আক্রমণ চালান। অ্যামবুশের মধ্যে পড়া বেশির ভাগ পাকিস্তানি সেনা মুক্তিযোদ্ধাদের আক্রমণে নিহত হয়। তারা প্রতিরোধের কোনো সুযোগই পায়নি।
রাস্তার দুই পাশে ছিল ছোট ছোট পাহাড়। অ্যামবুশের জন্য উপযুক্ত স্থান ছিলো। বশির আহমেদসহ একদল মুক্তিযোদ্ধা অবস্থান নিলেন পাহাড়ের বিভিন্ন স্থানে। ওত পেতে তারা অপেক্ষা করতে থাকলেন পাকিস্তানি সেনাদের জন্য। পাকিস্তানি সেনারা অস্ত্রের আওতায় আসামাত্র গর্জে উঠল তাদের সবার অস্ত্র। পাকিস্তানি সেনারা প্রতিরোধের কোনো সুযোগই পেল না। নিহত হলো বেশির ভাগ।  পাকিস্তানি সেনারা আসছিল বিস্তৃত এলাকাজুড়ে। অনেকে অ্যামবুশের বাইরে ছিল। তারা পাল্টা আক্রমণ চালিয়েও তেমন সুবিধা করতে পারেনি। কারণ, মুক্তিযোদ্ধারা পরিখা খনন করে তার ভেতরে ছিলেন। অ্যামবুশে পাকিস্তানি সেনাবাহিনীর একজন অফিসারসহ ৬০-৭০ জন নিহত হয়। মুক্তিযোদ্ধাদের পক্ষে আবদুল মান্নান (বীর উত্তম) শহীদ হন। এই অ্যামবুশে বশির আহমেদ যথেষ্ট সাহস ও বীরত্ব প্রদর্শন করেন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ফেনী জেলার ব্যক্তি
কিংশুক দেবনাথ

**কিংশুক দেবনাথ** (জন্ম: ৮ই মে ১৯৮৫) একজন ভারতীয় পেশাদার ফুটবলার। উনি মোহনবাগানে রক্ষণভাগে খেলেন।

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এটিকে ফুটবল ক্লাবের খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:আই-লিগ দ্বিতীয় বিভাগের খেলোয়াড়
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গের ফুটবলার
বিষয়শ্রেণী:আই-লিগের খেলোয়াড়
বিষয়শ্রেণী:আরিয়ান এফসির খেলোয়াড়
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ